open-index/open-wikipedia-markdown huggingface dataset:
Edvards Pavlovskis

**Edvards Pavlovskis** (s. 30. elokuuta 1950) on latvialainen roomalaiskatolinen piispa. Hänet vihki papiksi Riian arkkihiippakuntaan Valerians Zondaks 25. toukokuuta 1975. Hänet nimitettiin Jelgavan hiippakunnan piispaksi 22. heinäkuuta 2011, ja piispaksi vihkiminen seurasi 10. syyskuuta. Pääkonsekraattorina toimi Antons Justs, jota avustivat Jānis Pujats ja Zbigņev Stankevičs.

## Lähteet
Hovila (täsmennyssivu)

**Hovila** voi tarkoittaa seuraavia:
* Hovila, kaupunginosa Kotkassa
* Hovilan kartano (historiallisissa lähteissä myös *Ihamäen kartano*), kartano Somerolla
* Hovilan kartano, kartano Sysmässä
* Sukunimenä:
** Magnus Hovila (1878−1946), korkeimman oikeuden oikeusneuvos
Emil Breitkreutz

**Emil William Breitkreutz** (16. marraskuuta 1883 Wausau, Wisconsin &ndash; 3. toukokuuta 1972 San Gabriel, Kalifornia) oli yhdysvaltalainen yleisurheilija ja olympiamitalisti, joka kilpaili keskimatkojen juoksussa. Hänen seuransa oli Milwaukee Athletic Club.

Breitkreutz opiskeli Etelä-Kalifornian yliopistossa, josta hän valmistui vuonna 1906. Hän osallistui St. Louisin olympialaisiin 1904 sattumalta, sillä hän oli enemmän kiinnostunut maailmannäyttelyssä esillä olleista tekniikka-asioista kuin samaan aikaan pidetyistä olympialaisista. Breitkreutz kuitenkin kilpaili 800 metrin juoksuussa, jossa hän sai pronssia johdettuaan vielä puolimatkassa. Hän teki samana vuonna matkan ennätysaikansa 1.56,3.

Breitkreutz toimi yliopistonsa ensimmäisenä koripallovalmentajana ja oli myöhemmin Amateur Athletic Unionin yleisurheilutoimitsijana sekä lentopallojaoston puheenjohtajana.

## Lähteet
I’m from Missouri

**I'm from Missouri** on yhdysvaltalainen komedia-/draamaelokuva vuodelta 1939, jonka ohjasi Theodore Reed. Pääosissa ovat Gladys George, Bob Burns ja Gene Lockhart; sivuosissa ovat muun muassa Judith Barrett, William Henry ja Patricia Morison.

*I'm from Missouri* perustuu Homer Croyn ja Julian Streetin tarinoihin kirjasta *Sixteen Hands*. Tarinoista käsikirjoituksen laativat Duke Atteberry ja Jack Moffitt. Paramount Picturesin tuottama draamakomedia sai ensi-iltansa kotimaassaan ensimmäisen kerran New Yorkissa 22. maaliskuuta 1939 ja koko maassa 7. huhtikuuta.

## Rooleissa

## Aiheesta muualla
* 
*
Albino Mamede Cleto

**Albino Mamede Cleto** (3. maaliskuuta 1935 Manteigas – 15. kesäkuuta 2012) oli portugalilainen roomalaiskatolinen piispa. Hänet vihittiin papiksi 15. elokuuta 1959 ja nimitettiin Lissabonin vihkipiispaksi sekä Illiberin titulaaripiispaksi 6. joulukuuta 1982. Piispaksi vihkiminen seurasi 22. tammikuuta 1983. Pääkonsekraattorina toimi António Ribeiro, jota avustivat João Alves ja José da Cruz Policarpo.

Mamede Cleto sai 29. lokakuuta 1997 nimityksen Coimbran hiippakunnan koadjuuttoripiispaksi, ja 24. maaliskuuta 2001 hänestä tuli sen piispa. Hän jäi eläkkeelle 28. huhtikuuta 2011.

## Lähteet
Guilherme Porto

**Guilherme Porto** (s. 21. tammikuuta 1942) on brasilialainen roomalaiskatolinen piispa. Hänet vihittiin papiksi 7. elokuuta 1966 ja nimitettiin Sete Lagoasin hiippakunnan koadjuuttoripiispaksi 15. heinäkuuta 1998. Piispaksi vihkiminen seurasi 12. lokakuuta. Pääkonsekraattorina toimi Serafim Fernandes de Araújo, jota avustivat José de Lima ja Diamantino Prata de Carvalho.

27. lokakuuta 1999 Portosta tuli Sete Lagoasin piispa.

## Lähteet
José de Lima

**José de Lima** (21. helmikuuta 1924 – 12. kesäkuuta 2013) oli brasilialainen roomalaiskatolinen piispa. Hänet vihittiin papiksi 8. joulukuuta 1948 ja nimitettiin Itumbiaran hiippakunnan piispaksi 13. huhtikuuta 1973. Piispaksi vihkiminen seurasi 15. heinäkuuta. Pääkonsekraattorina toimi Fernando Gomes dos Santos, jota avustivat Belchior Joaquim da Silva Neto ja Antônio Ribeiro de Oliveira.

De Lima sai 7. kesäkuuta 1981 nimityksen Sete Lagoasin hiippakunnan piispaksi, jona hän toimi, kunnes jäi eläkkeelle 27. lokakuuta 1999.

## Lähteet
Naivismia

**Naivismia** on huumoriyhtye Pedro’s Heavy Gentlemenin kuudes, vuonna 1984 julkaistu studioalbumi. Albumi on yhtyeen ensimmäinen, jolla ei ole vierailevia laulajia. Kaikissa kappaleissa laulaa yhtyeen johtohahmo Pedro Hietanen.

Levyn tunnetuin kappale on ”Palmu ja tähti”, josta tehtiin myös musiikkivideo Hittimittari-televisio-ohjelmaan.

Albumin kansikuvan on tehnyt Markus Heikkerö. Kansikuva toteutettiin ruiskumaalauksena, ja se on nykyään nykytaiteen museo Kiasman kokoelmissa.

Albumi julkaistiin Kerberos-levymerkillä LP-levynä ja C-kasettina. Albumia ei ole julkaistu CD-levynä.

## Kappaleet
Kaikki kappaleet säveltänyt ja sovittanut Pedro Hietanen ja sanoittanut Jukka Itkonen, ellei toisin mainita.

### A-puoli
# 
# 
# 
# 
# 
# 

### B-puoli
# 
# 
# 
# 
# 

## Kokoonpano
### Pedro’s Heavy Gentlemen
* Pedro Hietanen – piano, harmonikka, syntetisaattori, laulu
* Seppo Rannikko – tenorisaksofoni
* Pepa Päivinen – huilu, tenori- ja alttosaksofonit
* Markku Johansson – trumpetti
* Tom Bildo – vetopasuuna
* Ilkka ”Luumu” Kaikkonen, Janne Louhivuori ja Hasse Walli – kitarat
* Pekka Pohjola – bassokitara
* Hannu Lemola – rummut
* Nappi Ikonen ja Hassan Bah – lyömäsoittimet
* Pave Maijanen – taustalaulut (Henri Rousseau -kuoro)

### Tuotanto
* Dan Tigerstedt – äänitys (äänitetty Takomo-studiossa syyskuussa 1984)
* Pedro Hietanen – tuottaja
* Markus Heikkerö – kannen suunnittelu ja kuvitus

## Lähteet
* 

### Viitteet

## Aiheesta muualla
* ''Palmu ja tähti'' -kappaleen musiikkivideo Hittimittari-ohjelmassa
Diamantino Prata de Carvalho

**Diamantino Prata de Carvalho** (s. 20. marraskuuta 1940 Manteigas) on portugalilaissyntyinen, Brasiliassa toimiva roomalaiskatolinen piispa. Hänet vihittiin fransiskaanien papiksi 10. joulukuuta 1972 ja nimitettiin Campanhan hiippakunnan piispaksi 25. maaliskuuta 1998. Piispaksi vihkiminen seurasi 2. toukokuuta. Pääkonsekraattorina toimi Serafim Fernandes de Araújo, jota avustivat Albino Mamede Cleto ja Luís Flávio Cappio.

## Lähteet
Bernard Ferdinand Popp

**Bernard Ferdinand Popp** (6. joulukuuta 1917 Nada, Texas – 27. kesäkuuta 2014) oli yhdysvaltalainen roomalaiskatolinen piispa. Hänet vihittiin papiksi San Antonion arkkihiippakuntaan 24. helmikuuta 1943 ja nimitettiin sen vihkipiispaksi sekä Capsuksen titulaaripiispaksi 3. kesäkuuta 1983. Piispaksi vihkiminen seurasi 25. heinäkuuta. Pääkonsekraattorina toimi Patrick Fernández Flores, jota avustivat John Louis Morkovsky ja Hugo Mark Gerbermann.

Popp jäi eläkkeelle 23. maaliskuuta 1993.

## Lähteet
Antônio Ribeiro de Oliveira

**Antônio Ribeiro de Oliveira** (10. kesäkuuta 1926 – 28. helmikuuta 2017) oli brasilialainen roomalaiskatolinen arkkipiispa. Hänet vihittiin papiksi 2. huhtikuuta 1949 ja nimitettiin Goiânian arkkihiippakunnan vihkipiispaksi sekä Arindelan titulaaripiispaksi 25. elokuuta 1961. Piispaksi vihkiminen seurasi 29. lokakuuta. Pääkonsekraattorina toimi Fernando Gomes dos Santos, jota avustivat Abel Ribeiro Camelo ja José Lázaro Neves.

Ribeiro de Oliveira sai 19. joulukuuta 1975 nimityksen Ipamerin piispaksi ja 23. lokakuuta 1985 Goiânian arkkipiispaksi. Hän jäi eläkkeelle 8. toukokuuta 2002.

Ribeiro de Oliveira osallistui Vatikaanin toiseen kirkolliskokoukseen.

## Lähteet
Celso Pereira de Almeida

**Celso Pereira de Almeida** (7. maaliskuuta 1928 Santa Cruz do Rio Pardo – 11. toukokuuta 2014) oli brasilialainen roomalaiskatolinen piispa. Hänet vihittiin dominikaanien papiksi 4. elokuuta 1953 ja nimitettiin Porto Nacionalin hiippakunnan vihkipiispaksi sekä Camplumin titulaaripiispaksi 31. tammikuuta 1972. Piispaksi vihkiminen seurasi 22. huhtikuuta. Pääkonsekraattorina toimi Fernando Gomes dos Santos, jota avustivat Alain Marie Hubert Antoine Jean Roland du Noday ja Vicente Angelo José Marchetti Zioni.

Pereira de Almeida sai 14. tammikuuta 1975 nimityksen Porto Nacionalin koadjuuttoripiispaksi, ja 5. toukokuuta 1976 hänestä tuli sen piispa. 25. tammikuuta 1995 hän sai nimityksen Itumbiaran hiippakunnan piispaksi, jona hän toimi, kunnes erosi tehtävistään 6. toukokuuta 1998.

## Lähteet
Antônio Lino da Silva Dinis

**Antônio Lino da Silva Dinis** (22. helmikuuta 1943 – 1. joulukuuta 2013) oli brasilialainen roomalaiskatolinen piispa. Hänet vihittiin papiksi 15. elokuuta 1966 ja nimitettiin Itumbiaran hiippakunnan piispaksi 24. helmikuuta 1999. Piispaksi vihkiminen seurasi 1. toukokuuta. Pääkonsekraattorina toimi Alfio Rapisarda, jota avustivat José de Lima ja Jorge Ferreira da Costa Ortiga.

## Lähteet
Urbano José Allgayer

**Urbano José Allgayer** (16. maaliskuuta 1924 – 14. toukokuuta 2019) oli brasilialainen roomalaiskatolinen piispa. Hänet vihittiin papiksi 10. joulukuuta 1950 ja nimitettiin Porto Alegren arkkihiippakunnan vihkipiispaksi sekä Tunnunan titulaaripiispaksi 5. helmikuuta 1974. Piispaksi vihkiminen seurasi 24. maaliskuuta. Pääkonsekraattorina toimi Alfredo Vicente Scherer, jota avustivat Alberto Frederico Etges ja Nei Paulo Moretto.

Allgayer sai 4. helmikuuta 1982 nimityksen Passo Fundon piispaksi, jona hän toimi, kunnes jäi eläkkeelle 19. toukokuuta 1999.

## Lähteet
Tomé Ferreira da Silva

**Tomé Ferreira da Silva** (s. 17. toukokuuta 1961) on brasilialainen roomalaiskatolinen piispa. Hänet vihki papiksi Campanhan hiippakuntaan Aloísio Ariovaldo Amaral 1. tammikuuta 1987, ja hänet nimitettiin São Paulon arkkihiippakunnan vihkipiispaksi sekä Giufin titulaaripiispaksi 9. maaliskuuta 2005. Piispaksi vihkiminen seurasi 13. toukokuuta. Pääkonsekraattorina toimi Cláudio Hummes, jota avustivat Ricardo Pedro Chaves Pinto Filho ja Diamantino Prata de Carvalho.

## Lähteet
Irokeesi (hiustyyli)

**Irokeesi**, usein myös **mohikaani** (engl. *mohawk*), on erityisesti alakulttuurien, ensisijaisesti punkin, parissa suosittu hiustyyli. 

Irokeesissä pään keskikohdan hiusten on annettu kasvaa pidemmäksi, kun taas pään sivut on leikattu lyhyemmiksi, siiliksi, ajettu kaljuiksi tai ajettu eri kuvioita. Keskelle jätetyt hiukset nostetaan pystyyn esimerkiksi hiuslakalla tai kuumalla sokerivedellä. Föönataan kuivaksi niin kestää paremmin. Punk-tyyliset henkilöt eli punkkarit kasvattavat irokeesinsä joskus jopa lähes metrin pituisiksi, ja värjäävät ne räikeillä väreillä.

Sana "irokeesi" juontaa juurensa Amerikan irokeesi-intiaaneihin, joiden tunnusomaisena piirteenä on pidetty irokeesin tyylisiä kampauksia. 

## Lähteet
John Martin Dougherty

**John Martin Dougherty** (29. huhtikuuta 1932 Scranton – 16. huhtikuuta 2022) oli yhdysvaltalainen roomalaiskatolinen piispa. Hänet vihittiin papiksi Scrantonin hiippakuntaan 15. kesäkuuta 1957 ja nimitettiin sen vihkipiispaksi sekä Sufetulan titulaaripiispaksi 7. helmikuuta 1995. Piispaksi vihkiminen seurasi 7. maaliskuuta. Pääkonsekraattorina toimi James Clifford Timlin, jota avustivat Joseph Carroll McCormick ja Francis Xavier DiLorenzo.

Dougherty jäi eläkkeelle 31. elokuuta 2009.

## Lähteet
James Clifford Timlin

**James Clifford Timlin** (5. elokuuta 1927 Scranton, Pennsylvania– 9. huhtikuuta 2023 Scranton, Pennsylvania) oli yhdysvaltalainen roomalaiskatolinen piispa. Hänet vihki papiksi Scrantonin hiippakuntaan Martin John O'Connor 16. heinäkuuta 1951. Hänet nimitettiin sen vihkipiispaksi ja Gunugusin titulaaripiispaksi 26. heinäkuuta 1976. Piispaksi vihkiminen seurasi 21. syyskuuta. Pääkonsekraattorina toimi Joseph Carroll McCormick, jota avustivat John Raphael Quinn ja Stanley Joseph Ott.

Timlin sai 24. huhtikuuta 1984 nimityksen Scrantonin piispaksi, jona hän toimi, kunnes jäi eläkkeelle 25. heinäkuuta 2003.

## Lähteet
Peter Chung Hoan Ting

**Peter Chung Hoan Ting** (s. 10. syyskuuta 1928) on malesialainen roomalaiskatolinen arkkipiispa. Hänet vihittiin papiksi 26. syyskuuta 1954 ja nimitettiin Kota Kinabalun apostoliseksi koadjuuttorivikaariksi sekä Acelumin titulaaripiispaksi 1. syyskuuta 1970. Piispaksi vihkiminen seurasi 15. marraskuuta. Pääkonsekraattorina toimi James Buis, jota avustivat Dominic Vendargon ja Gregory Yong Sooi Ngean.

Chung Hoan Tingista tuli Kota Kinabalun apostolinen vikaari vuonna 1972, ja 30. tammikuuta 1975 hän sai nimityksen Kuchingin apostoliseksi vikaariksi. 31. toukokuuta 1976 hänestä tuli sen arkkipiispa, jona hän toimi, kunnes jäi eläkkeelle 21. kesäkuuta 2003.

## Lähteet
Corry Evans

**Corry John Evans** (s. 30. heinäkuuta 1990) on pohjoisirlantilainen jalkapalloilija, joka pelaa keskikenttäpelaajana. Hän edustaa Englannin mestaruussarjassa pelaavaa Sunderlandia.

Evans on Manchester Unitedin kasvatti, muttei pelannut seuran edustusjoukkueessa yhtään ottelua. Hän pelasi yhden liigaottelun ollessaan lainalla Englannin ykkösliigan Carlislessa syksyllä 2010. Kevätkauden 2011 hän oli lainalla Hull Cityssä ja siirto vakinaistettiin seuraavana kesänä. Hän pelasi Hullissa kaikkiaan 93 mestaruussarjaottelua ja teki kuusi maalia. 

Evans siirtyi vajaan miljoonan euron siirtosummalla Blackburn Roversiin kesällä 2013. Hän pelasi seurassa kauden 2020–2021 loppuun mennessä 206 liigaottelua, joissa hän teki neljä maalia.

Evans on pelannut vuodesta 2009 alkaen Pohjois-Irlannin maajoukkueessa 69 maaottelua ja tehnyt kaksi maalia. Hän oli avauskokoonpanossa kolmessa Pohjois-Irlannin ottelussa EM-kilpailuissa 2016. Hän on pelannut 15 MM- ja 22 EM-karsintaottelua. (tilanne heinäkuun 2022 lopussa)

Corry Evansin veli on jalkapalloilija Jonny Evans.

## Lähteet
Antônio Reis

**Antônio Reis** (28. lokakuuta 1885 – 14. syyskuuta 1960) oli brasilialainen roomalaiskatolinen piispa. Hänet vihittiin papiksi 30. marraskuuta 1910 ja nimitettiin Santa Marian hiippakunnan piispaksi 31. heinäkuuta 1931. Piispaksi vihkiminen seurasi 13. joulukuuta. Pääkonsekraattorina toimi João Batista Becker, jota avustivat Hermeto José Pinheiro ja Joaquim Ferreira de Melo.

Reis asetettiin virkaansa 13. tammikuuta 1932, ja hän toimi siinä, kunnes kuoli 74 vuoden iässä.

## Lähteet
John Raphael Quinn

**John Raphael Quinn** (28. maaliskuuta 1929 – 22. kesäkuuta 2017) oli yhdysvaltalainen roomalaiskatolinen arkkipiispa. Hänet vihittiin papiksi San Diegon hiippakuntaan 19. heinäkuuta 1953 ja nimitettiin sen vihkipiispaksi sekä Thisiduon titulaaripiispaksi 21. lokakuuta 1967. Piispaksi vihkiminen seurasi 12. joulukuuta. Pääkonsekraattorina toimi Luigi Raimondi, jota avustivat Francis James Furey ja Frederick William Freking.

Quinn sai 30. marraskuuta 1971 nimityksen Oklahoma City-Tulsan hiippakunnan piispaksi ja 13. joulukuuta 1972 Oklahoma Cityn arkkipiispaksi. Hänet nimitettiin 16. helmikuuta 1977 ja asetettiin 26. huhtikuuta San Franciscon arkkipiispaksi, jona hän toimi, kunnes erosi tehtävistään 27. joulukuuta 1995.

## Lähteet
José Baréa

**José Baréa** (19. tammikuuta 1893 – 19. marraskuuta 1951) oli brasilialainen roomalaiskatolinen piispa. Hänet vihittiin papiksi 2. huhtikuuta 1918 ja nimitettiin Caxiasin hiippakunnan piispaksi 23. syyskuuta 1935. Piispaksi vihkiminen seurasi 19. tammikuuta 1936. Pääkonsekraattorina toimi João Batista Becker, jota avustivat Joaquim Ferreira de Melo ja Antônio Reis.

Baréa kuoli 58-vuotiaana virassa.

## Lähteet
Otto Georgens

**Otto Georgens** (s. 2. joulukuuta 1950) on saksalainen roomalaiskatolinen piispa. Hänet vihittiin papiksi Speyerin hiippakuntaan 26. kesäkuuta 1977 ja nimitettiin sen vihkipiispaksi sekä Gubalianan titulaaripiispaksi 27. tammikuuta 1995. Piispaksi vihkiminen seurasi 25. maaliskuuta. Pääkonsekraattorina toimi Anton Schlembach, jota avustivat Ernst Gutting ja Franziskus Eisenbach.

## Lähteet
Paul-Werner Scheele

**Paul-Werner Scheele** (6. huhtikuuta 1928 – 10. toukokuuta 2019) oli saksalainen roomalaiskatolinen piispa. Hänet vihki papiksi Paderbornin arkkihiippakuntaan Lorenz Jäger 29. maaliskuuta 1952. Hänet nimitettiin sen vihkipiispaksi ja Druasin titulaaripiispaksi 20. tammikuuta 1975. Piispaksi vihkiminen seurasi 9. maaliskuuta. Pääkonsekraattorina toimi Johannes Joachim Degenhardt, jota avustivat Paul Heinrich Nordhues ja Friedrich Maria Rintelen.

Scheele sai 31. elokuuta 1979 nimityksen Würzburgin hiippakunnan piispaksi, joksi hänet asetettiin 21. lokakuuta. Hän jäi eläkkeelle 14. heinäkuuta 2003.

## Lähteet
Lupa olla nainen

**Lupa olla nainen** on Kirsi Virtasen vuonna 2008 ilmestynyt kirja.

## Aiheesta muualla
* Luukannel, Saara: Tytöstä mummuksi – kehdosta hautaan. *Agricolan kirja-arvostelut* 13.5.2008.
*
Theodore Reed

**Theodore Reed** (18. kesäkuuta 1887 Cincinnati, Ohio – 22. helmikuuta 1959 San Diego, Kalifornia) oli yhdysvaltalainen elokuvaohjaaja, mutta toimi myös näyttelijänä, käsikirjoittajana ja tuottajana. Hän oli Yhdysvaltain elokuva-akatemian johtajan virassa vuodet 1933–1934.

Reed syntyi vuonna 1887 Ohion Cincinnatissa ja kävi koulua Michiganin yliopistossa Ann Arborin kaupungissa. Reed aloitti viihdeuransa käsikirjoittana Douglas Fairbanksin tuotantoyhtiö Douglas Fairbanks Picturesilla vuonna 1918. Samana vuonna hän myös teki elokuvadebyyttinsä, mutta teki loppujen lopuksi vain kolme elokuvaa. Vuonna 1921 Reed teki ohjausdebyyttinsä *The Nut*, jossa pääosaa esitti Douglas Fairbanks.

1920-luvulla Reed toimi tuotantopäällikkönä Fairbanksin tuotantoyhtiössä ja työskenteli muun muassa Fairbanksin arvostetuimmassa elokuvassa *Bagdadin varas* (1924). Äänielokuvien alkuaikoina Reed alkoi työskennellä United Artistsilla ohjaajana. Vuonna 1932 Reedistä tuli apulaistuottaja ja vuonna 1936 Reed palasi ohjaamaan. Hän ohjasi muun muassa elokuvia *Tropiikin öitä* (1938), *[[I'm from Missouri]]* (1939) ja *Those Were the Days!* (1940).

Theodore Reed kuoli 71-vuotiaana 22. helmikuuta 1959 San Diegossa, Kaliforniassa.

## Aiheesta muualla
* 
* 
*
Eusebius Joseph Beltran

**Eusebius Joseph Beltran** (31. elokuuta 1934 – 12. syyskuuta 2025) oli yhdysvaltalainen roomalaiskatolinen arkkipiispa. Hänet vihittiin papiksi Atlantan hiippakuntaan 14. toukokuuta 1960 ja nimitettiin Tulsan hiippakunnan piispaksi 17. helmikuuta 1978. Piispaksi vihkiminen seurasi 20. huhtikuuta. Pääkonsekraattorina toimi Charles Alexander K. Salatka, jota avustivat Thomas Andrew Donnellan ja Andrew Joseph McDonald.

Beltran sai 24. marraskuuta 1992 nimityksen Oklahoma Cityn arkkipiispaksi, joksi hänet asetettiin 22. tammikuuta 1993. Hän jäi eläkkeelle 16. joulukuuta 2010.

## Lähteet
Ulrich Boom

**Ulrich Boom** (s. 25. syyskuuta 1947) on saksalainen roomalaiskatolinen piispa. Paul-Werner Scheele vihki hänet 27. heinäkuuta 1983 diakoniksi ja 25. helmikuuta 1984 papiksi Würzburgin hiippakuntaan.

6. joulukuuta 2008 Boom sai nimityksen Würzburgin vihkipiispaksi ja Sullectumin titulaaripiispaksi. Hänet vihittiin piispaksi 25. tammikuuta 2009. Pääkonsekraattorina toimi Friedhelm Hofmann, jota avustivat Scheele ja Helmut Bauer.

## Lähteet
Arthur Luysterman

**Arthur Luysterman** (s. 18. maaliskuuta 1932) on belgialainen roomalaiskatolinen piispa. Hänet vihittiin papiksi Gentin hiippakuntaan 26. elokuuta 1956 ja nimitettiin sen koadjuuttoripiispaksi 13. heinäkuuta 1990. Piispaksi vihkiminen seurasi 21. lokakuuta. Pääkonsekraattorina toimi Léonce Albert Van Peteghem, jota avustivat Godfried Danneels, Robert-Joseph Mathen, Jean Huard ja Paul Van den Berghe.

Luystermanista tuli 27. joulukuuta 1991 Gentin piispa, jona hän toimi, kunnes erosi tehtävistään 19. joulukuuta 2003.

## Lähteet
Matthew Francis Ustrzycki

**Matthew Francis Ustrzycki** (s. 25. maaliskuuta 1932) on kanadalainen roomalaiskatolinen piispa. Hänet vihittiin papiksi Hamiltonin hiippakuntaan 30. toukokuuta 1959 ja nimitettiin sen vihkipiispaksi sekä Nationan titulaaripiispaksi 10. toukokuuta 1985. Piispaksi vihkiminen seurasi 3. heinäkuuta. Pääkonsekraattorina toimi Anthony Frederick Tonnos, jota avustivat Joseph Lawrence Wilhelm ja John Michael Sherlock.

Ustrzycki jäi eläkkeelle 1. kesäkuuta 2007.

## Lähteet
Friedhelm Hofmann

**Friedhelm Hofmann** (s. 12. toukokuuta 1942) on saksalainen roomalaiskatolinen piispa. Hänet vihki papiksi Kölnin arkkihiippakuntaan Joseph Höffner 3. helmikuuta 1969. Hänet nimitettiin Kölnin vihkipiispaksi ja Tadduan titulaaripiispaksi 25. heinäkuuta 1992. Piispaksi vihkiminen seurasi 13. syyskuuta. Pääkonsekraattorina toimi Joachim Meisner, jota avustivat Josef Plöger ja Walter Theodor Jansen.

Hofmann sai 25. kesäkuuta 2004 nimityksen Würzburgin piispaksi, joksi hänet asetettiin 19. syyskuuta.

## Lähteet
Dominic Kokkat

**Dominic Kokkat** CST (23. helmikuuta 1932 Vaikom – 25. tammikuuta 2026 Gorakhpur) oli intialainen katolinen piispa. Hänet vihittiin papiksi 4. lokakuuta 1960 ja nimitettiin Gorakhpurin syyrialais-malabarilaisen hiippakunnan piispaksi 19. kesäkuuta 1984. Piispaksi vihkiminen seurasi 4. lokakuuta. Pääkonsekraattorina toimi Joseph Parecattil, jota avustivat Antony Padiyara ja Patrick Paul D’Souza.

Kokkat jäi eläkkeelle 15. heinäkuuta 2006.

## Lähteet
Rodópi

**Rodópi** (, ; myös *Rodópit*, *Rodópivuoret*, *Rhodope*) on vuoristo Kaakkois-Euroopassa Bulgarian ja Kreikan rajalla. Sen korkein huippu on Bulgarian puolella sijaitseva Golyam Perelik, jonka korkeus on 2&nbsp;191 metriä. Korkein huippu Kreikan puolella on Delimpóska (Δελημπόσκα, 1&nbsp;953 m).

Rodópivuoriston pinta-ala on noin 19&nbsp;000 neliökilometriä. Sen pituus itä-länsisuunnassa on noin 240 kilometriä ja leveys pohjois-eteläsuunnassa noin 97 kilometriä. Vuoristosta suurin osa, noin 82 %, sijaitsee Bulgarian alueella maan eteläosassa. Se on maan suurin vuoristo ja käsittää seitsemäsosan maan pinta-alasta. Kreikan puolella vuoristo sijaitsee Itä-Makedonian ja Traakian alueella maan koillisosassa. Kreikan Rodópin alueyksikkö on saanut nimensä vuoristosta. Vuoristo jaetaan usein korkeampaan Läntiseen Rodópiin ja matalampaan Itäiseen Rodópiin. Keskisellä Rodópilla sijaitsevat Koúla-vuoret. Rodópivuorten pohjoispuolella sijaitsevia vuorijonoja Bulgariassa ovat Rila- ja Pirin-vuoristot.

Läntisillä Rodópivuorilla on mannerilmasto ja Itäisillä Rodópeilla välimerellinen ilmasto. Alueen kasvillisuus on erittäin monipuolinen. Lajeja on tunnistettu yli 11&nbsp;900 ja monet niistä ovat kotoperäisiä. Lintulajeista tunnetuimpia ovat päiväpetolinnut kuten keisarikotka, muuttohaukka, hanhikorppikotka ja pikkukorppikotka. Vuorilla on useita luonnonsuojelualueita.

Kreikkalaisessa mytologiassa vuoristo on saanut nimensä najadi-nymfi Rhodopesta, joka oli Hebroksen tai Strymonin tytär ja Haimoksen sisar tai puoliso. Haimos ja Rhodope loukkasivat jumalia kutsumalla toisiaan nimillä ”Zeus” ja ”Hera”, minkä johdosta heidät muutettiin rangaistukseksi vuoriksi. Vuoristo oli mytologiassa myös Orfeuksen syntymäpaikka.

## Lähteet

## Aiheesta muualla
ADAC Formel Masters

**ADAC Formula Masters** oli saksalainen moottoriurheilusarja, joka perustettiin vuonna 2008. Sarjan kilpailut ajettiin pääosin Saksassa. Pisteitä jaettiin jokaisessa kolmessa startissa pisteitä kymmenelle parhaalle järjestyksissä 25, 15, 12, 10, 8, 6, 4, 3, 2, 1. Paalupaikasta jaettiin 3 lisäpistettä. Sarjan mestaruuden voittivat Armando Parente, Daniel Abt, Richie Stanaway, Pascal Wehrlein, Marvin Kirchhöfer, Alessio Picariello ja Mikkel Jensen. Vuosi 2014 jäi sarjan viimeiseksi ja vuodesta 2015 lähtien sarja tunnetaan jatkossa nimellä ADAC Formula 4.

## Mestarit
Brandon Bass

**Brandon Samuel Bass** (s. 30. huhtikuuta 1985) on yhdysvaltalainen koripalloilija, joka pelaa Boston Celticsissä, NBA:ssa.

203 senttimetriä pitkä ja 113 kiloa painava Bass varattiin New Orleans Hornetsiin toisella kierroksella numerolla 33 . Hän ilmoittautui alkujaan jo , mutta veti itsensä pois ja palasi kaudeksi yliopistosarjaan. Hän pelasi myös toisen kauden yliopistossa, jossa hänet nimettiin vuoden pelaajaksi 2005.

26. heinäkuuta 2007 Bass suostui allekirjoittamaan sopimuksen Dallas Mavericksin kanssa. Sopimuksen ehtoja ei julkistettu. Ennen kautta 2008-2009 hän allekirjoitti sopimuksen, jonka arvo oli 1&nbsp;590&nbsp;000 dollaria.

10. heinäkuuta 2009 hän teki sopimuksen Orlando Magicin kanssa.  Hänet kaupattiin Boston Celticsiin joulukuussa 2011. Tilalle Magic sai Glen Davisin ja Von Waferin. Ensimmäisen pelissään Celticsissä hän oli kentällä 28 minuuttia ja teki 20 pistettä.

Hänellä on nuorempi veli Chris Bass, joka pelaa koripalloa Louisiana Statessa. 

14. heinäkuuta 2012 Bass allekirjoitti kolme vuotta kestävän jatkosopimuksen Celticsin kanssa. Hän tienaa sinä aikana 20 miljoonaa dollaria.

## Lähteet
Move (albumi)

**Move** on The Move -yhtyeen debyyttialbumi, joka julkaistiin maaliskuussa 1968.

## Kappaleet
#
#
#
#
#
#
#
#
#Zing Went the Strings of My Heart (James F. Hanley)
#
#
#
#

## Kokoonpano
* Carl Wayne - laulu
* Roy Wood - laulu, kitara
* Bev Bevan - laulu, rummut
* Ace Kefford - laulu, basso
* Trevor Burton - laulu, kitara
* Nicky Hopkins - piano 
* Tony Visconti - sovitukset puhaltimille ja jousille

## Aiheesta muualla
* Move discogs.com -sivustolla
Nei Paulo Moretto

**Nei Paulo Moretto** (25. toukokuuta 1936 Caxias do Sul – 6. huhtikuuta 2023 Caxias do Sul) oli brasilialainen roomalaiskatolinen piispa. Hänet vihittiin papiksi 2. heinäkuuta 1961 ja nimitettiin Cruz Altan hiippakunnan piispaksi 16. marraskuuta 1972. Piispaksi vihkiminen seurasi 28. tammikuuta 1973. Pääkonsekraattorina toimi Alfredo Vicente Scherer, jota avustivat Umberto Mozzoni ja Benedito Zorzi.

Moretto sai 21. tammikuuta 1976 nimityksen Caxias do Sulin hiippakunnan koadjuuttoripiispaksi ja Thubursicumin titulaaripiispaksi. 26. toukokuuta 1983 hänestä tuli Caxias do Sulin piispa, jona hän toimi, kunnes jäi eläkkeelle 6. heinäkuuta 2011.

## Lähteet
Alfio Rapisarda

**Alfio Rapisarda** (3. syyskuuta 1933 Zafferana Etnea – 11. helmikuuta 2026 Aci Sant’Antonio) oli italialainen roomalaiskatolinen arkkipiispa. Hänet vihki papiksi Guido Luigi Bentivoglio 14. heinäkuuta 1957, ja hänet nimitettiin Cannaen titulaariarkkipiispaksi sekä apostoliseksi nuntiukseksi Boliviaan 22. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.

Rapisarda sai 29. tammikuuta 1985 nimityksen apostoliseksi pro-nuntiukseksi Zaireen. 2. kesäkuuta 1992 hänet nimitettiin apostoliseksi nuntiukseksi Brasiliaan ja 12. lokakuuta 2002 Portugaliin. Hän jäi eläkkeelle 8. marraskuuta 2008.

## Lähteet
Jorge Ortiga

**Jorge Ferreira da Costa Ortiga** (s. 5. maaliskuuta 1944, Vila Nova de Famalicão) on portugalilainen roomalaiskatolinen arkkipiispa. Hänet vihittiin papiksi Bragan arkkihiippakuntaan 9. heinäkuuta 1967 ja nimitettiin sen vihkipiispaksi sekä Nova Barbaran titulaaripiispaksi 9. marraskuuta 1987. Piispaksi vihkiminen seurasi 3. tammikuuta 1988. Pääkonsekraattorina toimi Eurico Dias Nogueira, jota avustivat António de Castro Xavier Monteiro ja Carlos Francisco Martins Pinheiro.

Ferreira da Costa Ortiga sai 5. kesäkuuta 1999 nimityksen Bragan arkkipiispaksi.

## Lähteet
Pedro Casaldáliga

**Pedro Casaldáliga Plá** (16. helmikuuta 1928 – 8. elokuuta 2020) oli Espanjassa syntynyt, Brasiliassa toiminut roomalaiskatolinen piispa. Hänet vihittiin klaretiinien papiksi 31. toukokuuta 1952 ja nimitettiin São Félixin apostoliseksi hallitsijaksi 27. huhtikuuta 1970 ja prelaatiksi (samalla Altavan titulaaripiispaksi) 27. elokuuta 1971. Piispaksi vihkiminen seurasi 23. lokakuuta. Pääkonsekraattorina toimi Fernando Gomes dos Santos, jota avustivat Tomás Balduino ja Juvenal Roriz.

Casaldáliga erosi titulaarihiippakunnan johdosta 26. toukokuuta 1978, mutta jatkoi São Félixin prelaattina toimimista, kunnes jäi eläkkeelle 2. helmikuuta 2005.

Casaldáliga oli keskeinen menestyksen teologian edustaja. Hän oli myös julkaistu runoilija, jonka teoksia on käännetty paljon. Hänestä tuli vuonna 2000 Universidade Estadual de Campinasin kunniatohtori.

## Lähteet
Seestin ilotuliteonnettomuus

**Seestin ilotuliteonnettomuus** oli Seestin kaupunginosassa Tanskan Koldingissa 3. marraskuuta 2004 tapahtunut onnettomuus. Onnettomuus sai alkunsa kaupunginosassa sijainneesta ilotulitetehtaasta, josta puolestaan tuho levisi myöhemmin ympäri kaupunkia. Koko onnettomuudessa loukkaantui yhteensä 24 ihmistä ja yhden ihmisen tiedetään menehtyneen. Onnettomuus aiheutti myös 2&nbsp;000 ihmisen evakuoinnin ja kahdeksan pelastusajoneuvon tuhoutumisen. Onnettomuuden seurauksena kaikki tehtaan vieressä asuneet ihmiset evakuoitiin, mutta muita kehotettiin pysyttelemään sisätiloissa.

Tietojen mukaan koko onnettomuudessa vaurioitui 355 taloa, ja niistä 176 raunioitui asuinkelvottomaksi. Myöhemmin todettiin 2&nbsp;107 talon vaurioituneen räjähdyksestä, ja kaikkien vahinkojen korjaukseen sanottiin kuluvan 100 miljoonaa euroa. N.P Johnsensin ilotulitetehdas oli ennen tuhoutumistaan suurin ilotulitteiden maahantuoja Tanskassa: sen markkina-osuus oli 25&nbsp;%. Ennen onnettomuutta tehtaan varastoon lastattiin 284 nettotonnia raketteja (jossa 300 nettotonnia oli suurin sallittu määrä). Myöhemmin onnettomuuden sattuessa luultiin ensin, että tehtaaseen olisi lastattu sallittua enemmän raketteja. Koko onnettomuus oli johtunut erehdyksestä, jossa yksi ilotulitelaatikoista oli pudonnut maahan ja syttynyt, mikä puolestaan aiheutti yhdessä muiden ilotulitteiden kanssa laajaan osaan kaupunkia iskeneen ilotulitesateen.

Lopulta erehdyksen aiheuttaneiden kahden työntekijän oli pitänyt juosta ulos varastosta. Kun palokunta saapui paikalle, se totesi, että tulen sammuttaminen lisäongelmia aiheuttamatta oli mahdotonta ja että kun tulipalo sytytti muutkin ilotulitepaketit, ne aiheuttivat entistä ankarampia räjähdyksiä.

## Lähteet
Ahti Laitinen

**Ahti Ilkka Laitinen** (s. 24. huhtikuuta 1946 Laukaa) on Turun yliopiston oikeussosiologian ja kriminologian professori.

## Kirjoja
Ahti Laitinen on kirjoittanut ja toimittanut useita rikosoikeuden alan kirjoja.

* Mäkelä, Päivi – Laitinen, Ahti: *Tahallisesti sytytetyt tulipalot Suomessa*. 2008. Rikos- ja prosessioikeuden julkaisusarja A:33. 
* Laitinen, Ahti (toim.): *Kirjoituksia oikeussosiologiasta ja kriminologiasta – Writings in the Sociology of Law and Criminology*. 2003. Rikos- ja prosessioikeuden sarja, A:32. 
* Laitinen, Ahti (toim.): *Kirjoituksia syrjäytymisestä, syrjinnästä ja petoksista*. 2003. Rikos- ja prosessioikeuden julkaisusarja A:31. 
* Niskanen, Hannu – Ahonen, Timo – Laitinen, Ahti: *Suomalaisten luottamus tuomioistuimiin*. 2003. Rikos- ja prosessioikeuden julkaisusarja A:25. 

## Lähteet
Santa Cruz (Rio de Janeiro)

**Santa Cruz** on noin 200 000 asukkaan laaja kaupunginosa Rio de Janeiron länsiosassa, kauempana keskustasta. Väestö on alueella keskiluokkaa, osa on alemman keskitulotason ja alhaisen tulon asukkaita. Suuren pinta-alansa vuoksi alue on suhteellisen harvaan asuttua. Rio de Janeiron henkilöliikenteen rautatieverkon linja kulkee myös Santa Cruziin, joka on monimuotoinen alue: siellä on kaupallisia, asuin- ja teollisuusalueita. Itaguaín sataman rakentamisen jälkeen alue on nopeasti kehittynyt. 

## Lähteet

## Aiheesta muualla
Antonio Juan Baseotto

**Antonio Juan Baseotto** (4. huhtikuuta 1932 Buenos Aires – 26. toukokuuta 2025) oli argentiinalainen roomalaiskatolinen piispa. Hänet vihittiin redemptoristien papiksi 6. huhtikuuta 1957 ja nimitettiin Añatuyan hiippakunnan koadjuuttoripiispaksi 1. helmikuuta 1991. Piispaksi vihkiminen seurasi 27. huhtikuuta. Pääkonsekraattorina toimi Jorge Gottau, jota avustivat Manuel Guirao ja Ubaldo Calabresi.

Baseottosta tuli Añatuyan piispa 21. joulukuuta 1992. Hän sai 8. marraskuuta 2002 nimityksen Argentiinan sotilaspiispaksi, joksi hänet asetettiin 18. joulukuuta. Hän jäi eläkkeelle 15. toukokuuta 2007.

## Lähteet
Hugolino Cerasuolo Stacey

**Hugolino Cerasuolo Stacey** (4. huhtikuuta 1932 Guayaquil – 24. toukokuuta 2019) oli ecuadorilainen roomalaiskatolinen piispa. Hänet vihittiin fransiskaanien papiksi 29. kesäkuuta 1954 ja nimitettiin Galápagosin prefektiksi 3. lokakuuta 1967. Hän sai 30. toukokuuta 1975 nimitykset Guayaquilin arkkihiippakunnan vihkipiispaksi ja Valerian titulaaripiispaksi. Piispaksi vihkiminen seurasi 6. heinäkuuta. Pääkonsekraattorina toimi Bernardino Carlos Guillermo Honorato Echeverría Ruiz, jota avustivat Ernesto Alvarez Alvarez ja Cándido Rada Senosiáin.

Cerasuolo Stacey nimitettiin 2. toukokuuta 1985 Lojan piispaksi, jona hän toimi, kunnes jäi eläkkeelle 15. kesäkuuta 2007.

## Lähteet
Jackie Daniels

**Jackie Daniels** (s. 4. marraskuuta 1989 Glendale, Arizona, Yhdysvallat) on yhdysvaltalainen pornonäyttelijä. Hän on toiminut myös *[[Penthouse]]n* mallina.

## Ura
Daniels aloitti stripparina 18-vuotiaana, jolloin hänen esiintyjänimensä oli Whiskey. Daniels tanssi yhteensä kaksi ja puoli vuotta. Hän siirtyi pornoelokuvien pariin vuonna 2008, mutta jatkoi vielä vuoden ennen kuin vaihtoi uraa lopullisesti. Vuonna 2010 Daniels huomioitiin *The Sex Files: A Dark XXX Parody* elokuvasta AVN-ehdokkuudella parhaasta ryhmäseksikohtauksesta, yhdessä Charley Chasen, Gracie Glamin, Pike Nelsonin ja Angelica Ravenin kanssa. Vuotta myöhemmin Daniels oli toistamiseen ehdolla AVN-palkinnon voittajaksi kahdessa eri luokassa elokuvista *WKRP in Cincinnati: A XXX Parody* ja *The Big Lebowski: A XXX Parody*.

## Lähteet

## Aiheesta muualla
*
Lanka (täsmennyssivu)

**Lanka** voi tarkoittaa muun muassa seuraavia asioita:

## Suomenkielinen sana
* lanka, tekstiilituotteiden raaka-aine
* hammaslanka, hammasvälien puhdistaja 
* johtolanka eli lupaava etsintälinja
* piikkilanka
* puhelinlanka eli puhelinjohdin
* sähkölanka eli sähköjohto

## Muita
* Lanka, ukrainalainen runoilijaryhmä, myöhemmin Mars
Al Stillman

**Al Stillman** (26. kesäkuuta 1906 New York – 1979) oli yhdysvaltalainen sanoittaja. Hänen yhteistyökumppaneitaan olivat mm. säveltäjät Arthur Schwartz, George Gershwin, Ernesto Lecuona, Robert Allen, Fred Ahlert, Percy Faith ja Paul McGrane. Hän työskenteli useissa näyttämöteoksissa, ja hän kirjoitti *[[Karnevaalin pyörteissä]]* -elokuvassa esitettyjen kappaleiden sanoja. Lisäksi hänen kappaleitaan oli *[[Kardinaali (vuoden 1963 elokuva)|Kardinaalissa]]*. Varsinkin hänen yhteistyönsä Allenin kanssa oli menestyksekästä, ja hänen sanoittamiaan kappaleita ovat esittäneet muiden muassa Ella Fitzgerald, Glenn Miller ja Johnny Mathis. Hänet otettiin Songwriters Hall of Fameen vuonna 1982.

Stillman valmistui New Yorkin yliopistosta. Hän kirjoitti aluksi Franklin Pierce Adamsin kolumniin, ja vuonna 1933 hänestä tuli Radio City Music Hallin vakituinen kirjoittaja.

## Lähteet
Ludovic Augustin

**Ludovic C. Augustin** (1902–?) oli haitilainen ampuja. Hän kilpaili kesäolympialaisissa 1924 Pariisissa ja sai 400, 600 ja 800 metrin vapaakiväärin joukkuekilpailussa pronssia. Lisäksi hän sijoittui yksilönä 600 metrin vapaakiväärikilpailussa viidenneksi.

## Lähteet
Ludovic Valborge

**Ludovic Valborge** (1889–?) oli haitilainen ampuja. Hän oli mukana vuoden 1924 kesäolympialaisissa Pariisissa saamassa pronssia 400, 600 ja 800 metrin vapaakiväärin joukkuekilpailussa. Lisäksi hän osallistui yksilönä 600 metrin vapaakiväärikilpailuun sijoittuen kuudenneksi.

## Lähteet
Anthony Soter Fernandez

**Anthony Soter Fernandez** (22. huhtikuuta 1932 Sungai Petani – 28. lokakuuta 2020 Cheras) oli malesialainen kardinaali. Hänet vihittiin papiksi Penangin hiippakuntaan 10. joulukuuta 1966 ja nimitettiin sen piispaksi 29. syyskuuta 1977. Piispaksi vihkiminen seurasi 17. helmikuuta 1978. Pääkonsekraattorina toimi Gregory Yong Sooi Ngean, jota avustivat James Chan Soon Cheong ja Anthony Lee Kok Hin.

Fernandez sai 2. heinäkuuta 1983 nimityksen Kuala Lumpurin arkkipiispaksi, jona hän toimi, kunnes erosi tehtävistään 24. toukokuuta 2003. Hänet ylennettiin kardinaaliksi vuonna 2016.

## Lähteet
Rosendo Huesca Pacheco

**Rosendo Huesca Pacheco** (3. maaliskuuta 1932 – 25. marraskuuta 2017) oli meksikolainen roomalaiskatolinen arkkipiispa. Hänet vihittiin papiksi Puebla de los Angelesin arkkihiippakuntaan 28. lokakuuta 1956 ja nimitettiin sen vihkipiispaksi sekä Themisoniumin titulaaripiispaksi 30. toukokuuta 1970. Piispaksi vihkiminen seurasi 24. elokuuta. Pääkonsekraattorina toimi Octaviano Márquez y Tóriz, jota avustivat Emilio Abascal y Salmerón ja Luis Guízar y Barragán.

Huesca Pacheco sai 28. syyskuuta 1977 nimityksen Puebla de los Angelesin arkkipiispaksi, joksi hänet asetettiin 26. marraskuuta. Hän jäi eläkkeelle 5. helmikuuta 2009.

## Lähteet
James Chan Soon Cheong

**James Chan Soon Cheong** (26. heinäkuuta 1926 – 22. huhtikuuta 2023) oli malesialainen roomalaiskatolinen piispa. Hänet vihittiin papiksi 9. elokuuta 1959 ja nimitettiin Malacca-Johorin hiippakunnan (sittemmin Melaka-Johor) piispaksi 18. joulukuuta 1972. Piispaksi konsekroinnin suoritti 8. kesäkuuta 1973 Dominic Vendargon, jota avustivat Michel Olçomendy ja Gregory Yong Sooi Ngean.

Chan Soon Cheong jäi eläkkeelle 10. joulukuuta 2001.

## Lähteet
Julius Dusin Gitom

**Julius Dusin Gitom** (s. 14. lokakuuta 1957) on malesialainen roomalaiskatolinen piispa. Hänet vihki papiksi Kota Kinabalun hiippakuntaan John Lee Hiong Fun-Yit Yaw 19. marraskuuta 1989. Hänet nimitettiin Sandakanin hiippakunnan piispaksi 16. heinäkuuta 2007. Piispaksi vihkiminen seurasi 15. lokakuuta. Pääkonsekraattorina toimi Salvatore Pennacchio, jota avustivat Lee Hiong Fun-Yit Yaw ja Cornelius Piong.

## Lähteet
Paul Tan Chee Ing

**Paul Tan Chee Ing** (s. 5. huhtikuuta 1940) on malesialainen roomalaiskatolinen piispa. Hänet vihittiin papiksi 21. kesäkuuta 1971, ja hänestä tuli jesuiittapappi 2. helmikuuta 1979. Hänet nimitettiin Melaka-Johorin hiippakunnan piispaksi 13. helmikuuta 2003. Piispaksi vihkiminen seurasi 15. toukokuuta. Pääkonsekraattorina toimi Adriano Bernardini, jota avustivat Anthony Soter Fernandez ja James Chan Soon Cheong.

## Lähteet
Cornelius Piong

**Cornelius Piong** (s. 1. heinäkuuta 1949) on malesialainen roomalaiskatolinen piispa. Hänet vihittiin papiksi Kota Kinabalun hiippakuntaan 27. maaliskuuta 1977 ja nimitettiin Keningaun hiippakunnan piispaksi 17. joulukuuta 1992. Piispaksi vihkiminen seurasi 6. toukokuuta 1993. Pääkonsekraattorina toimi Peter Chung Hoan Ting, jota avustivat Anthony Soter Fernandez ja John Lee Hiong Fun-Yit Yaw.

## Lähteet
Émile Bulteel

**Émile J. Bulteel** (3. elokuuta 1906 Tourcoing – 21. maaliskuuta 1978 Tourcoing) oli ranskalainen vesipalloilija. Hän kilpaili vuoden 1928 kesäolympialaisissa Amsterdamissa ja kuului siellä pronssia saaneeseen joukkueeseen.

## Lähteet
Meri-Tuuli

Höyrylaiva **Meri-Tuuli** oli Kotkaan rekisteröity vuonna 1905 Yhdysvalloissa rakennettu pikimänty- ja tammirunkoinen 770 bruttorekisteritonnin rahtialus. Alun perin alus oli rakennettu purjelaivaksi, mutta sen purjeet poistettiin, ja siihen asennettiin 230 hevosvoiman höyrykone. Alus oli ostettu Suomeen Norjasta talvi- ja jatkosotien jälkeen, ja se katsastettiin Itämeren liikenteeseen toukokuussa 1947. Alus upposi Siikajoen Tauvon edustalle syyskuussa 1947.

Alus lähti viimeiselle matkalleen Oulun Toppilan satamasta 23. syyskuuta 1947 lastinaan 33&nbsp;000 kuutiojalkaa haapatukkeja ja määränpäänään Hysbyvikin tulitikkutehdas Etelä-Ruotsissa. Kun alus ehti Kokkolan edustalle, nousi 7–8 beaufortin myrsky, jonka vuoksi aluksen päällikkö päätti hakeutua suojaan Ykspihlajan satamaan Kokkolaan. Tässä kuitenkin epäonnistuttiin myrskyn vuoksi, ja samalla laivalla havaittiin vuoto. Pumput eivät voimakkaan keinunnan vuoksi toimineet täydellä teholla, jolloin alus jouduttiin kääntämään myötätuuleen. Tuulensuunnan vuoksi alus ei voinut yrittää Raahen satamaan, koska keinunta olisi heikentänyt pumppujen tehoa. Laivaneuvottelun jälkeen päällikkö päätti suunnata Hailuodon taakse tuulensuojaan. Aluksen ohittaessa Nahkiaisen majakkalaivan se viestitti majakkalaivalle tiedon tilanteesta valomerkein.

Lähellä Hailuotoa myrsky kääntyi länteen, ja sivuaallokon seurauksena vuoto lisääntyi, jolloin alus jouduttiin kääntämään myötätuuleen kohti rannikkoa. Alusta päätettiin yrittää keventää päästämällä kansilasti mereen, mutta tässä ei kuitenkaan onnistuttu, sillä haapatukit eivät vierineet yli laidan. Tämän jälkeen vesi alkoi nousta ja höyrykattiloiden tulet sammuivat. Alus laski ankkurin noin kolmen meripeninkulman päässä Tauvon majakasta kello kahdeksan aamulla 25. syyskuuta. Alus käännettiin vastatuuleen tarkoituksena pitää se mahdollisimman kauan pinnalla. Korkea aalto heitti kansilastin vasten hyttirakenteita vieden ne mennessään, ja yksi pelastusveneistä karkasi. Toiseen vaurioituneeseen veneeseen pääsi viisi miestä mukaan lukien aluksella matkustajina olleet laivanvarustaja Ilmari Tuuli ja hallitussihteeri Erkki Tuuli, ja he pelastuivat veneen ajautuessa rantaan Tauvossa. Alukselle jäivät päällikkö ja yksi matruusi. Muut kuusi miehistönjäsentä olivat kadonneet mereen.

Alus vajosi aaltoihin perä edellä, mutta keula pysyi pinnalla. Matruusi pelastautui mastoon, ja päällikkö piti kiinni mistä sai. Heidät pelasti luotsipiirin alus *Perämeri* puolenpäivän aikaan. Ennen uppoamistaan alus oli menettänyt peräpeilinsä ja oli lähes hajoamistilassa. Alus vajosi kymmenen sylen syvyyteen, mutta nousi jälleen pintaan 30. syyskuuta kelluen kumollaan. 42,5 metrin pituinen hylyn pohjaosa lepää ylösalaisin Siikajoen suulla Simppusäikän matalikolla matalassa vedessä, ja siitä noin 900 metriä pohjoiseen on todennäköisesti hylyn toinen osa.

## Lähteet

## Aiheesta muualla
* Joni Skiftesvik : Uivat ruumisarkut, Kaleva 3.10.2004 
* Joni Skiftesvik : Perämeren merenkulun musta syksy 1947, Oulun Purjehdusseura ry:n tiedotuslehti Pikapurjehtija nro 3 (109) - elokuu 2001
* Pentti Utriainen : Merituulen haveri, Äänimeri-sivusto 10.2.2018
Yutyrannus

**Yutyrannus** oli höyhenpeitteisten dinosaurusten suku. Sen ainoa laji on Kiinasta löytynyt *Yutyrannus huali*, jonka fossiilista tieto julkaistiin Nature-lehdessä keväällä 2012. Yutyrannus oli lähes 10 metriä pitkä ja painoi yli tonnin. Se on *[[Tyrannosaurus rex|Tyrannosaurus rexin]]* sukua. Se on tunnistettu kolmesta lähes täydellisestä luurangosta, jotka löytyivät Liaoningin maakunnasta. Löydöstä tekee merkittävän se, että se todistaa myös suurikokoisilla tyrannosaureilla olleen untuvan kaltaiset sulat.

## Lähteet
Up

**Up** tai **UP** voi tarkoittaa seuraavaa:
* *[[Up (ABCn albumi)|Up]]*, ABCn vuonna 1989 julkaistu studioalbumi
* *[[Up (R.E.M:n albumi)|Up]]*, R.E.M:n vuonna 1998 julkaistu studioalbumi
* *[[Up – kohti korkeuksia]]*, vuoden 2009 elokuva
* Union Pacific Railroad (AAR-lyhenne: UP), yhdysvaltalainen rautatieyhtiö
* *[[Uusi päivä (televisiosarja)|Uusi päivä]]*, suomalainen draamasarja
* Universität Potsdam (UP), Potsdamin yliopisto Saksassa.
Merituuli (täsmennyssivu)

**Merituuli** voi tarkoittaa seuraavia:
* merituuli, meren ja rannikon päällä tapahtuva ilmavirtaus
* Merituuli (nimi), naisen etunimi
* Merituuli, Keskon omistama kauppakeskus Espoossa
* Merituuli, toimistorakennus Mussalon satamassa Kotkassa
* L/A Merituuli, Hailuodon ensimmäinen maantielautta
* Meri-Tuuli, vuonna 1947 Siikajokisuulle uponnut rahtialus.
Larry Evans

**Larry Melvyn Evans** (22. maaliskuuta 1932 New York – 15. marraskuuta 2010) oli yhdysvaltalainen shakin suurmestari, shakkikirjailija ja shakkikolumnisti.

Evans voitti Yhdysvaltain shakkimestaruuden viisi kertaa vuosien 1951 ja 1980 välillä ja pelasi Yhdysvaltain joukkueessa shakkiolympialaisissa yhdeksän kertaa. Hän kirjoitti yli 20 shakkiaiheista kirjaa ja toimitti shakkipalstaa nimeltä *Evans on Chess*, jota julkaistiin yli 50 yhdysvaltalaisessa sanomalehdessä.

## Lähteet

* 
* Chess.com: Evans on Chess
Pavel Landgraf

**Hermann Paul (Pavel) Landgraf** (18. syyskuuta 1940 Praha – 20. marraskuuta 2017 Helsinki) oli suomalainen taidemaalari. Hän opiskeli maalausta ja taidehistoriaa Frankfurt am Mainin Städel-koulussa ja Pariisin École des Beaux-Arts -taideakatemiassa. Landgraf oli taidemaalariliiton ja Kiilan jäsen. Hän asui Suomessa vuodesta 1973 lähtien.

Landgrafin teokset jakautuvat abstrakteihin ja figuratiivisiin maalauksiin. Jälkimmäisiin kuuluu mm. sarja pulloasetelmia. 

Landgrafilla oli ”ekspressiivinen” vaihe, jolloin hänellä oli konkreettinen mielikuva valmiista taulusta nimineen, kun taas myöhemmin hän antoi maalausprosessin aikana yhä enemmän tilaa leikkimisvietilleen. Abstrakteissa teoksissaan Landgraf maalaa spontaanisti, käyttäen värejä tunnetilojensa ja valo-olosuhteiden mukaan (esim. *Nunc stans* -sarjassa). Uudempaa työskentelytapaa edustaa sarja *Der Maler malt*: taiteilija valitsee pieniä levymäisiä alustoja, joihin hän on sekoittanut värejä, ja julistaa ne ilman suurempia muutoksia valmiiksi tauluiksi. Taulujen pyöristetyt kulmat tuovat mieleen paletin muodon.

## Lähteet

* 
* 
* 
* 
* 

### Viitteet

## Aiheesta muualla
* Pavel Landgrafin muistokirjoitus Helsingin Sanomissa
Leslie Hammond

**Leslie Charles Hammond** (4. maaliskuuta 1905 Madras – 1955 Ballarat) oli intialainen maahockeypelaaja. Hän kilpaili kesäolympialaisissa 1928 ja 1932 kuuluen molemmilla kerroilla kultaa voittaneeseen joukkueeseen. Hän muutti Australiaan, jossa kuolikin.

## Lähteet
OG Mixtape

**OG Mixtape** on rap-artisti OG Ikosen mixtape, joka julkaistiin 3rd Rail Musicin kautta 16. toukokuuta 2012. Hip hop -sivusto Redrum-187 julkaisi kappaleen "Mafia x 2" ilmaisladattavaksi sivustollaan 10. toukokuuta 2012. Mixtape sisältää uusien kappaleiden lisäksi kappaleita, joilla OG Ikonen on vieraillut sekä demopätkiä. *OG Mixtapen* miksaamisesta vastaa DJ Tatc. Mixtapen kappale "Ulottuvuudesta viis" löytyy myös OG Ikosen ja Liigalaiskan muodostaman Vitun kova ääni -rap-duon, elokuussa 2012 julkaistulta, toiselta pitkäsoitolta *[[Se kuulee jotai äänii ku se kattelee tonne...]]*. Kappaleen taustamusiikki on albumilla "akustisempi", kuin mixtapella.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Koksu-Koo: 3
* Kube: 4
* 1005 & Eemo1: 5
* Kilari Audio: 6
* OG Ikonen: 7, 10
* DJ Polarsoul: 8, 21
* DJ Kridlokk: 9
* AR2: 11
* Huge L: 12
* 6Mäki: 13
* Seyed Sami: 15
* Sami Tammela: 16
* Petos: 17
* DJ Tatc: 18
* Liukas Niklas: 20
* Juan Muteniac: 22
* Tupla-A: 24
* Kyläpäällikkö Kosonen & OG Ikonen: 25

## Lähteet

## Aiheesta muualla
* OG Ikosen haastattelu Redrum-187 -sivustolla
* Mixtapen arvostelu Redrum-187 -sivustolla
Duell Yhtiöt

**Duell Yhtiöt Oy** on suomalainen maahantuonti-, suoramyynti- ja markkinointiorganisaatio. Sen tuotevalikoimaan kuuluvat pääsääntöisesti toimisto-, ensiapu- ja työturvallisuustarvikkeet. Yrityksen pääkonttori ja varasto sijaitsevat Turussa. Yrityksellä on kolme tytäryhtiötä.

Vuonna 2010 yhtiön liikevaihto oli 1,4 miljoonaa euroa.

## Historia
Duell Yhtiöt Oy perustettiin Turussa vuonna 1999. Sen toiminta lähti liikkeelle toimistotarvikkeiden myyntitoiminnalla. Yrityksen perustivat Petteri Nevalainen sekä Pasi Nousiainen. Vuonna 2011 yrityksen hallinto ja varasto muuttivat yhteisen katon alle Turun Biolaakson yritysalueelle.

## Duell Office
Duell Office Oy on suomalainen atk-huolto- sekä toimistotarvikkeiden myynti- ja markkinointiorganisaatio. Duell Office on osa Duell Yhtiöt Oy -konsernia. Duell Officen toiminta aloitettiin 1999. Yrityksellä on oma tuotemerkki, Duell Markers, jonka alaisuudessa markkinoidaan maali- sekä mustetusseja.

## Duell Medic
Medic Ensiaputarvike Oy on suomalainen ensiaputarvikkeiden myynti- ja markkinointiorganisaatio. Duell Medic on osa Duell Yhtiöt Oy -konsernia. Duell Medicin toiminta aloitettiin 2004.

## Safe
Safe Työsuojelutarvike Oy on suomalainen teollisen tuotannon työturvallisuustarvikkeiden myynti- ja markkinointiorganisaatio. Safe on osa Duell Yhtiöt Oy -konsernia. Safe Oy:n toiminta aloitettiin 2006.

## Duell for Kids
**Duell for Kids** on Duell Yhtiöiden hyväntekeväisyysohjelma, jolla tuetaan lapsien ja nuorten parissa toimivia yhdistyksiä ja järjestöjä. Vuonna 2011 Duell for Kids tuki Lastenklinikoiden Kummeja.

## Lähteet

## Aiheesta muualla
*Duell Yhtiöt
*Duell Medic 
*Duell Office 
*Safe Työturvallisuus
*Duell Markers
Charles Sheaffer

**Charles Miller Sheaffer nuorempi** (6. joulukuuta 1904 – 28. elokuuta 1989) oli yhdysvaltalainen maahockeypelaaja. Hän kilpaili vuoden 1932 kesäolympialaisissa Los Angelesissa ja sai joukkueineen pronssia. Lisäksi hän osallistui vuoden 1936 kesäolympialaisiin Berliinissä ja oli mukana sijoittumassa kymmenenneksi.

Sheaffer oli kotoisin Pennsylvaniasta, valmistui Pennsylvanian yliopistosta ja työskenteli vakuutuskauppiaana.

## Lähteet
Robert Hennet

**Robert Joseph Charles Hennet** (22. tammikuuta 1886 – 1930) oli belgialainen miekkailija. Hän oli mukana voittamassa kultaa kalvan joukkuekilpailussa vuoden 1912 kesäolympialaisissa Tukholmassa. Hän kilpaili siellä myös floretin yksilökilpailussa ja säilän joukkuekilpailussa.

Hennet osallistui vielä kesäolympialaisiin 1920 Antwerpenissä kilpaillen floretin sekä säilän joukkuekilpailuissa ja lisäksi säilän yksilökilpailussa.

## Lähteet
Aldo Aureggi

**Aldo Aureggi** (6. lokakuuta 1931 Rooma – 21. elokuuta 2020) oli italialainen miekkailija ja olympiamitalisti.

Aureggi saavutti floretin joukkuekilpailussa olympiahopeaa Rooman kesäolympialaisissa 1960 ja MM-pronssia vuonna 1957. Hän kuoli 88-vuotiaana 21. elokuuta 2020.

## Lähteet
* 
* Profiili Italian olympiakomitea 

### Viitteet

## Aiheesta muualla
*